Negociatat SHBA – Iran
Udhëheqësi suprem i Iranit ka rol kryesor në vendimarrjen për marrëveshjen bërthamore
Është duke u zhvilluar raundi më i fundit i bisedimeve me Iranin ndërkohë që po afrohet me shpejtësi afati i 31 marsit për arritjen e një marrëveshjeje kuadër. Analistët e Lindjes së Mesme thonë se udhëheqësi suprem i Iranit, 75-vjeçari Ayatollah Ali Khamenei, është ai që do të thotë fjalën e fundit nëse do të pranohet një marrëveshje e mundshme bërthamore. Ai konsiderohet si autoriteti më i fuqishëm politik i republikës islamike. Ayatollah Khamenei kontrollon levat e pushtetit në Iran. Ai komandon forcat e armatosura, sistemin gjyqësor, televizionin dhe radion shtetërore. Nuk ka asnjë dyshim se udhëheqësi suprem i ka gjërat nën kontroll. Patrick Clawson është drejtor i studimeve në Institutin për Politikat e Lindjes së Mesme në Uashington. Deri më tani, zoti Khamenei ka treguar mbështetje për negociatorët iranianë. Analistët thonë se shumica e publikut iranian mbështet një marrëveshje bërthamore, pasi sanksionet po e dëmtojnë ekonominë. Tahereh Sadeghi është duke bërë pazar në tregun e Teheranit. Analistët thonë se kjo po e shtyn Khamenein të miratojë një marrëveshje bërthamore. Ali Alfoneh është studiues në Fondacionin për Mbrojtjen e Demokracive. Ekspertët thonë se zoti Khamenei u bë udhëheqës suprem me pozita të dobëta dhe iu deshën vite të ndërtonte një marrëdhënie të ngushtë me Gardën Revolucionare. Analistët thonë se janë anëtarët e Gardës Revolucionare që kërkojnë në mënyrë agresive prodhimin e armëve bërthamore, megjithëse qeveria insiston se programi ka qëllime paqësore. Zoti Khamenei thotë se Irani ka nevojë të tregojë “fleksibilitet historik”. , thotë Ali Alfoneh. Ka patur spekullim të gjerë në lidhje me shëndetin e zotit Khamenei. Media shtetërore tregoi pamje të rralla të tij në spital pas një operacioni prostate shtatorin e kaluar. Rishtazi, Asambleja e Ekspertëve të Iranit, grupi klerik që përzgjedh udhëheqësin suprem, ka zgjedhur një kryetar të ri. Këshilli zgjodhi Mohammad Yazdi, një konservator i ashpër 83-vjeçar, dhe rrëzoi kandidaturën e ish-presidentit Akbar Hashemi Rafsanjani. Zoti Khamenei nuk ka një pasardhës të përcaktuar, dhe analistët presin të ndodhë një luftë për pushtet përpara se të përzgjidhet një i tillë.